open-index/open-wikipedia-markdown huggingface dataset:
Matthew Pattison

**Matthew «Matty» Joseph Pattison** (født 27. oktober 1986 i Johannesburg) er en sørafrikansk fotballspiller som spiller for engelske Norwich City i Championship. Han er en midtbanespiller.

Pattison begynte tidlig å spille fotball, og han lærte mye i sin første klubb, Alberton FC fra Johannesburg. Han og hans familie flyttet til England i 1997, da Pattison var 11 år gammel. Tre år senere ble han en del av Newcastles ungdomsakademi.

Han spilte for første gang seniorfotball i en treningskamp mot Celtic i august 2004. Uheldigvis var Pattison ute hele 2004/05-sesongen grunnet kneskader. Disse skadene truet karrieren hans før den hadde begynt.

Han var i stand til å overvinne skadene, og spilte for første gang i en tellende førstelagskamp 25. februar 2006 i Premier League-oppgjøret mot Everton, da han kom inn som innbytter. Hans første kamp fra start kom samme sesong. Han fikk 80 minutter mot West Bromwich, og han ble kåret til banens beste i 3-0-seieren.

I 2006/07-sesongen har Pattison kommet inn som innbytter flere ganger, og fikk blant annet cirka en halvtime i oppgjøret mot Manchester United i oktober.

Pattison ble for første gang kalt opp til landslagsspill 1. november 2006, for å representere landet sitt i en kamp mot . 15. november ble kampen spilt.

Etter å ha vært på lån i Norwich City siden november 2007, ble avtalen gjort permanent 4. januar 2008. Kontrakten hans varer frem til sommeren 2011.

## Eksterne lenker
*
Maybach 57 og 62

**Maybach 57** (chassisnr. W240) og **62** (chassisnr V240) var de to første modellene under Maybach-merket etter gjenopprettelsen av merket av DaimlerChrysler (nå Daimler AG). Modellene har sitt utspring i en konseptbil fra Mercedes-Benz som ble presentert på bilutstillingen i Tokyo i Japan i 1997. Konseptbilen var basert på Mercedes-Benz S-Klasse. 

Produksjonen av Maybach 57 og 62 startet opp i 2002. Forskjellen mellom modellene er lengden, henholdsvis 5&nbsp;728 mm (57) og 6&nbsp;170 mm (62). En spesialutgave, Maybach 57 S (S for spesial), ble lansert på bilutstillingen i Genève i 2005. 57S har en 6,0 liters V12-motor med dobbel turbo produsert av Mercedes-AMG med 604 hk og 1000 nM. Maybach 62 S ble lansert i november 2006 på bilutstillingen i Beijing med de samme motorspesifikasjoner som 57 S.

## Eksterne lenker
* 
* Maybachs offisielle hjemmeside
Amy Winehouse

**Amy Jade Winehouse** (1983–2011) var en engelsk sangerinne som ble særlig kjent for sin særegne stemme og sin musikalske kombinasjon av jazz, soul og RnB. 

Hennes andre og siste album *[[Back to Black]]* (2006) er en av de mestselgende album i Storbritannia. 

Winehouse var gjennom sin karriere sterkt preget av rusavhengighet, og døde av alkoholforgiftning i 2011, kun 27 år gammel. Etter hennes død ble Winehouse kåret til den 26. viktigste kvinnelige musikeren gjennom historien av VH1. 

## Biografi
Winehouse ble født og oppvokst i London.

### Karriere
Winehouse debuterte i 2003 med albumet *[[Frank (Amy Winehouse-album)|Frank]]* hvorpå låta «Stronger Than Me» ble den største hiten. Høsten 2006 kom hennes andre album, *[[Back to Black]]*, hvorpå singelen «Rehab» ble en verdensomspennende hit vinteren 2007. Albumet har solgt mer enn 16 millioner kopier, og ble i 2020 nummer 33 på Rolling Stone Magazines kåring over verdens 500 beste album.

Winehouse hadde jazz-bakgrunn, noe hennes album bærer preg av. Hun ble ofte beskrevet i pressen som en artist som har utviklet seg fra å være en kul jazzvokalist med hiphop-ambisjoner til å bli en fullblods souldiva. Referansene til gammel soul, Motown og 1960-tallet beskrives som bærebjelken i hennes musikk. Hun hadde en karakteristisk dyp, kraftfull stemme.

Amy Winehouse ble nominert til Brit Awards både i 2004 og 2007.

I 2017 ble det gjort kjent fra Winehouses familie at en Broadway-oppsetting om hennes liv var under planlegging.

### Ekteskap
Den 18. mai 2007 giftet Winehouse seg med Blake Fielder-Civil i Florida. I august samme år la de seg begge inn på en avrusningsklinikk, men avbrøt oppholdet etter få dager. Det ble i løpet av 2007 gjort kjent at Winehouse slet både med rusmisbruk, spiseforstyrrelser og depresjoner. Høsten 2007 ble hennes mann arrestert og fengslet etter en razzia mot deres hjem i London.

16. juli 2009 var skilsmissen med Blake Fielder-Civil et faktum etter et turbulent ekteskap bestående av utroskap og krangler. 

### Dødsfall
23. juli 2011 på ettermiddagen ble Amy Winehouse funnet død i sitt hjem i Camden i London. Dødsårsaken ble ikke fastslått, men ble av pressen antatt å være følgen av en overdose. 

Den 23. august forelå imidlertid resultat av de toksikologiske undersøkelsene fra obduksjonen. Rapporten sa at det ikke var påvist ulovlige (les: narkotiske) stoffer i prøvene og bare moderate mengder alkohol, videre at man ikke hadde kunnet avgjøre dødsårsaken I slutten av oktober ble dødsårsaken endelig fastslått; Amy Winehouse hadde slett ikke bare moderate mengder alkohol i kroppen. Med en promille på 4,16 var dødsårsaken alkoholforgiftning.

## Referanser


## Eksterne lenker
* 
* 
* 
* 
* Nett-Radio – intervju med Winehouse på NRK
Kathrin Zettel

**Kathrin Zettel** (født 1986) er en østerriksk tidligere alpinist. Hun vant ni verdenscuprenn i perioden 2006–2012.

## Karriere
Zettel slo gjennom i februar 2004 da hun tok gull i slalåm og sølv i kombinasjonen under junior-VM i Maribor. En måned senere debuterte hun i verdenscupen.

Under VM 2005 i Santa Caterina kom hun på fjerdeplass i slalåm. På mesterskapets siste dag var hun med på å ta sølv i den nye lagkonkurransen, sammen med lagkameratene Nicole Hosp, Renate Götschl, Benjamin Raich, Rainer Schönfelder og Michael Walchhofer.

Hun vant sitt første renn i verdenscupen 25. november 2006, storslalåmrennet i Aspen.

Hun tok bronse i slalåm i OL 2014.

## Meritter

### VM
* Gull i kombinasjonen Val-d`Isere 2009
* Sølv i lagøvelsen Bormio/St. Caterina 2005
* Sølv i slalåm Garmisch 2011

### Verdenscupseire

#### Sammenlagtplasseringer

## Eksterne lenker
* 
*
Fylkesvei 2816

**Fylkesvei 2816 ** går mellom Jerpeton i Flesberg og Kolsrud i Sigdal.

Frem til 2019 hadde veien betegnelsen fylkesvei 131 (Buskerud).

## Kommuner og knutepunkter

## Referanser




## Eksterne lenker
* Vegvesenets vegkart 
*
Sagbruksprivilegier

**Sagbruksprivilegier** var i Norge den enerett personer eller sagbruk før 1860 kunne ha til å avvirke og forhandle skåren trelast. Eneretten kunne være hjemlet i lov eller sedvanerett.

Privilegiene ble innført av den dansk-norske enevoldsregjeringen for å beskytte skogene mot uthogst og for å skape en inntekstkilde for staten. Handelen med trelast var i Norge opprinnelig fri, og etter at vannsagene ble innført fra 1503, anla bøndene mange små sagbruk, og drev handel fra disse, spesielt med hollenderne. Ofte forsynte de seg med tømmer fra kronens eller kirkens skoger. I 1587 ble det påbudt at alle sager som var oppført på kronens eller kirkens grunn, skulle nedlegges. Ved kongebrev av 15. august 1616 ble retten til å anlegge og bruke sagbruk knyttet til eiendom av egen odelsgrunn, og samtidig ble det laget en fortegnelse over alle anlegg i det sønnenfjelske Norge. Det var imidlertid lett å få bevilling til nyanlegg.

Trelasthandelen samlet seg heretter mer og mer i byene, og byborgerne fikk ved kjøbstadsprivilegiene av 30. juli 1662 enerett til utskipning av trelast. Dette bidro til oppkomsten av flere byer som Drammen, Skien, Fredrikstad, Moss. En resolusjon av 6. september 1688 reduserte antallet sagbruk fra ca. 1200 til 664 og fastsatte hvor stor andel, av en samlet produksjon på 5 millioner bord, som hvert av disse, «kvantumsagene», skulle ha lov til å skjære. Innskrenkningene gikk i løpet av 1700-tallet av hensyn til bevarelsen av skogene stadig videre, slik at trelasthandelen ble samlet på stadig færre hender. Det utviklet seg et arvelig monopol, som i høy grad ble til skade for skogbøndene. Til slutt måtte loven ta disse under sin beskyttelse og lempe på de stramme båndene (forordning av 22. april 1795). Loven av 8. juni 1818 begrenset de gamle forbudene slik at bare innkjøpt tømmer måtte skjæres ved privilegerte sager; tømmer fra egen skog kunne man heretter skjære fritt. Ved lov av 26. august 1854 ble også denne resolusjonen opphevet fra 1. januar 1860.

## Se også
*Sagskatten
Metropol

**Metropol** kan enten forstås som en storby eller som en konurbasjon som har stor økonomisk, politisk og kulturell betydning for et land eller en region, og som er et regionalt eller nasjonalt knutepunkt for næringsliv og offentlige kommunikasjoner og tjenester. Begrepet kommer av gresk μητρόπολις og betyr «moderby» i en koloni i antikk forstand, dvs. en by som sender ut bosettere. Betydningen ble etterhvert generalisert til enhver by som var sentrum for en bestemt aktivitet, eller enhver stor og viktig by innenfor en stat. En stor by som tilhører en større tettbebyggelse anses ikke som en metropol, men som en del av en (større) metropol eller metropolregion. Det er sterkt varierende definisjoner av hvilke byer og områder som bør regnes som metropoler.

## Etymologi og moderne bruk
Metropol er et gresk ord, avledet fra μήτηρ, *mḗtēr*, «mor», og πόλις, *polis*, «by», som er kommet til norsk via fransk. I antikken utvandret deler av en gresk by, *polis*, til et nytt sted og etablerte en ny by, en koloni av den gamle. Sistnevnte ble referert til «moderbyen», *metropolis*, og som den nye byen beholdt kultiske (religiøse) og politiske-kulturelle kontakter med.

På latin ble ordet *metropolis* benyttet i tiden etter antikken for å referere til hovedbyen i en provins, regjeringens sete, og i særdeleshet i kirkelig bruk for setet eller bispedømmet til en metropolitt, det vil si en biskop hvor de resterende bispedømmene i kirkeprovinsen kalles suffraganbispedømmer. Bispedømmet hans kalles metropolitanbispedømme og er vanligvis et erkebispedømme. Den høyere rangordningen gjelder først og fremst i administrative og rettslige spørsmål; i åndelig forstand er biskoper og metropolitter sidestilt. I dag er den administrative og rettslige overhøyhet til en katolsk metropolitt i dag stort sett begrenset til ettersyn

I dagens moderne er bruk er ordet metropol benyttet for å referere til et storbyområde, det vil si en rekke av tilstøtende og tilknyttede byer som ligger klemt opp mot et større urbant senter. Mange store byer som ble grunnlagt av antikke sivilisasjoner har blitt betraktet som betydningsfulle metropoler, storbyer, grunnet deres viktighet og store befolkning. En del av disse antikke metropolene eksisterer fortsatt og er blant verdens eldste, uavbrutte befolkede byer. I henhold til moderne bruk er Roma betraktet som den aller første metropol. Den hadde rundt en million innbyggere i år 1 og hadde en urban kultur som omfattet arkitektoniske prestasjoner, eksempelvis akvedukter, som ikke ble overgått på århundrer.

I norsk sammenheng er det bare Oslo med omkringliggende forsteder, som vil regnes som en ordentlig metropol. Bergen, Trondheim, Stavanger, Kristiansand, Drammen, Fredrikstad, Tromsø, Skien, Tønsberg og Ålesund kan derimot, med omkringliggende forsteder, regnes som mindre metropoler ettersom dette er storbyer i norsk skala og svært viktige byer i både norsk og skandinavisk sammenheng.

## Se også
* Verdensby
* Megabyer

## Referanser


## Eksterne lenker
* About Metropolitan and Micropolitan Statistics, *U.S. Census Bureau*
Fredrik Christian Schübeler

**Frederik Christian Schübeler** (1815–1892) var en norsk botaniker. 

Schübeler var cand. med. og praktiserte en tid som lege, men han hadde alt tidlig hatt botaniske interesser og gikk fra 1848 helt over til botanikken. 1848&ndash;1851 foretok han med offentlig stipend en omfattende utenlandsreise, hvor han studerte hagedyrkning og spesielt botaniske hager og museer. Deretter ble han universitetsstipendiat og konservator ved det botaniske museum og var fra 1866 professor ved universitetet i Kristiania og bestyrer av universitetets botaniske hage og museum.

Han utga en rekke populære skrifter om hagedyrkning, slik som *Havebog for almuen* (1856) og *Kjøkkenhaven* (1865), som kom ut i flere opplag og ble oversatt til flere europeiske språk. Han foretok også forsøk med kulturplanter og fikk interesserte hagedyrkere over hele landet til å dyrke planter som han sendte til dem som levende planter eller frø. På den måten skaffet han seg omfattende kunnskaper om hvor i Norge forskjellige planter kunne trives. I *Viridarium Norvegicum* opplyser han hvor langt nord i landet de enkelte planteslagene kan vokse, og det er for manges vedkommende det nordligste i verden. Frederik Christian Schübeler ble internasjonalt berømt for dette arbeidet.

Schübelers gate på Tøyen, like ved Botanisk hage er oppkalt etter ham.

## Verker
* *Havebog for almuen* (1856)
* *Die Culturpflanzen Norwegens* (1862)
* *Kjøkkenhaven* (1865)
* *Vekstlivet i Norge med særligt hensyn til plantegeografien* (1879)
* *Viridarium Norvegicum* (1886&ndash;89)

## Referanser
Håvard Melnæs

**Håvard Grundt Melnæs** (født 23. mars 1973) er en norsk journalist og forfatter fra Askim. 

Håvard Melnæs startet som frilansjournalist i *[[Østfold-Posten]]* i 1988. Fra 1996 til 2005 arbeidet han i ukebladet *[[Se og Hør]]*.

I 2007 utgav Melnæs boka *En helt vanlig dag på jobben* der han forteller om sin tid som aktiv reporter i *Se og Hør* og kjendisenes forhold til bladet. Han er samtidig kritisk til egne og redaksjonens arbeidsmetoder og til underholdnings- og sensasjonsjournalistikken i *Se og Hør*. Utgivelsen og forfatteren fikk stor oppmerksomhet i mediene da boka kom ut.

I desember 2018 ble det klart at Melnæs er ny redaktør i fotballmagasinet *[[Josimar (tidsskrift)|Josimar]]*.

## Bibliografi
* 2001: *Mette-Marit : prinsesse mot alle odds: en uautorisert biografi*
* 2007: *En helt vanlig dag på jobben*

## Referanser


## Eksterne lenker
* Frontsoldaten – portrettintervju i *[[Dagbladet]]*s *Magasinet* fra 12. februar 2007.
Šárka Strachová

**Šárka Strachová** (tsjekkisk uttale:  ; tidligere *Záhrobská*, født 1985) er en tsjekkisk tidligere alpinist. Hun giftet seg og skiftet etternavn i 2013.

## Karriere

Strachová debuterte i internasjonale konkurranser allerede som 15-åring, og skapte overskrifter under VM 2001, da hun på sin 16-årsdag kom på 21.-plass i storslalåm, selv om hun aldri tidligere hadde deltatt i noe verdenscuprenn.

I verdenscupdebuten i 2002 kom hun på femteplass. Under VM 2003 kom hun på 9.-plass i storslalåm. Året etter tok hun to bronsemedaljer i junior-VM (slalåm og storslalåm). I VM 2005 i Santa Caterina tok hun bronsemedalje i slalåm, bare slått av Janica Kostelić og Tanja Poutiainen. I junior-VM i alpint 2005 tok hun gull i slalåm.

27. februar 2005 vant hun sin første seier i verdenscupen, da hun gikk til topps i slalåm i San Sicario. 16. februar 2007 ble hun verdensmester i slalåm i Åre. I VM 2009 i  Val-d’Isère tok hun sølv i slalåm.

Hun tok OL-bronse i slalåm i Vancouver 2010. I VM 2015 i Beaver Creek tok hun også bronse.

## VM-medaljer
* VM 2009 Val-d`Isere – sølv i slalåm
* VM 2007 Åre – gull i slalåm
* VM 2005 Santa Caterina – bronse i slalåm

## Pallplasseringer i verdenscupen

## Referanser


## Eksterne lenker
* 
*
Brabus

**Brabus** er et tysk tuningfirma for Mercedes-Benz, Smart, Maybach, Porsche, Land Rover og Rolls-Royce. De har hovedkvarter i Bottrop utenfor Düsseldorf. Firmaet ble grunnlagt av Bodo Buschmann i 1977. Blant de mest kjente modellene er Brabus CLS V12 S, også kalt «Rocket» med en 6,3 l V12 på 730 hk og 1320 NM, men den er sperret på 1100 NM. Den har en toppfart på 366&nbsp;km\t. Den har en pris på 348 000 euro.

E V12 Barbus (Mercedes w210) kom i 1996 og hadde en 7,3 l v12 med 48 ventiler og 582 hk og 772 NM. E V12 Brabus (Mercedes w211) har en 6,3 l V12 på 640 hk og 1026 Nm. Den har en toppfart på 350,2&nbsp;km\t.

De har også mange andre modeller.
## Eksterne lenker
*
Prajñāpāramitā for bodhisattvaen Nāgaśri

**Prajñāpāramitā for bodhisattvaen Nāgaśri** (rekonstruert sanskrit-tittel: *nāgaśrīpāripṛcchāsūtra*) er en av de forkortede utgaver av den store Prajñāpāramitā Sūtra

Teksten ble oversatt to ganger til kinesisk:

* En oversettelse av Xiáng Gōng (翔公) fra det nordlige Wèi (元魏, 386-534) med tittelen Fóshuō rú shŏu púsà wú shàng qīng jìng fēn Jīng (佛説濡首菩薩無上清淨分衞經)
* En oversettelse av Xuán Zăng mellom 16. februar 660 og 25. november 663 under tittelen Bāhuì dì bāhuì nă qié shì lì fēn xù (八會第八會那伽室利分序), som tekst nr 8 i hans Prajñāpāramitā-bibliotek.

## Se også
* Prajñāpāramitā
* Mahâyâna

## Referanser
Sakefall

**Sakefall** er et eldre dansk-norsk begrep som brukes om utbytte av bøter som ilegges for straffbare handlinger.

Slike tilfalt tidligere delvis private eller kommunene, men etter nyere norsk straffelov tilfaller alle bøter statskassen.
## Eksterne lenker
Kate Pace

**Kate Pace** (født 13. februar 1969 i North Bay i Ontario) er en canadisk tidligere alpinist.

Pace ble verdensmester i utfor 1993 i Morioka og i VM 1996 var hun ett hundredels sekund fra en bronsemedalje.  Hun vant seks verdenscupmedaljer i utfor i løpet av sin skikarriere og hun deltok i to olympiske leker. Under OL på Lillehammer kom hun på femteplass i utfor og 11.-plass i super-G.
 
## VM-medaljer
* 1993 i Morioka – **Gull** i utfor

### Verdenscupseire

## Referanser


## Eksterne lenker
*
Grensekonvensjonen av 1826

**Grensekonvensjonen av 1826** mellom Norge og Russland ble undertegnet 14. mai 1826 og regulerte for andre gang grensen mellom de to land. Avtalen av 1826 var altså ikke den første av sitt slag. Nøyaktig 500 år tidligere ble den såkalte Novgorod-traktaten av 1326 inngått mellom den russiske og norske konge og dette var en grense- og fredstraktat som trakk grensen ved Lyngstuva ytterst på Lyngenhalvøya.

Skoltesameområdene Petsjenga, Pasvik og Neiden ble fra begynnelsen av 1600-tallet til først på 1800-tallet betraktet som et felles norsk-russisk skattland, det såkalte *fellesdistriktet*. Frem til 1813 skattet skoltesamene både til Russland og til Danmark-Norge, men de sto under russisk verdslig og kirkelig jurisdiksjon. I perioden mellom 1814 og 1826 krevde heller ikke Sverige-Norge skatt av skoltene.

Det var et dansk-norsk krav fram til slutten av 1700-tallet om en grense som la hele fellesdistriktet under Norge. Hvert år fra 1602 til et stykke ut på 1800-tallet dro fogden i Finnmark fra Vardøhus til Malmis (Kola by) for å legge frem den dansk-norske kongens territorielle krav overfor russerne. Russland mente å ha sterkere krav til fellesdistriktet, fordi de russiske samer (skoltene) var russiske borgere og de var i tillegg underlagt russisk jurisdiksjon. I tillegg hadde skoltene også tidligere mottatt privilegier av den russiske tsar og ikke minst hadde skoltenes viktigste handelsvei alltid gått østover.

Da fogden i Finnmark unnlot å gjøre sine krav gjeldende i 1816, 1819 og 1822, tok de russiske myndigheter det for gitt at nordmennene hadde gitt avkall på fellesdistriktene. De klaget på at nordmenn hadde krenket skoltesamene og at soldatene fra Vardøhus hadde skutt rein som tilhørte samene. Konfliktene i 1820-årene bevirket at grensedistriktene ble besluttet delt. Etter oppdrag fra sine lands regjeringer laget to offiserer – oberst Spørck på norsk side, og oberstløytnant Valerian Galjamin på russisk – et grensekart sommeren 1825. Kartet var et kompromiss mellom norske og russiske krav og dannet utgangspunktet for grensekonvensjonen mellom Norge og Russland. Konvensjonen ble undertegnet i St. Petersburg den 14. mai 1826 (2. mai etter russisk tidsregning) av kongen av Sverige og Norge Karl XIV Johan og den russiske tsar Nikolai I.

Sommeren 1826 ble det foretatt grenseoppgang og grensemerking. Grensegaten over land ble hugget 6 alen eller 5 arsjiner bred (ca. 4m). Djupålsprinsippet ble lagt til grunn for grensetrekningen både i Pasvikelven og Grense Jakobselv.

I 1920 ble Petsjenga-området på russisk side overdratt til Finland og Norge hadde ikke lenger grense mot Russland (Sovjetunionen). I våpenstilstandsavtalen av 19. september 1944 etter den finske fortsettelseskrigen måtte Finland gi tilbake Petsamo-området til Sovjetunionen, og den gamle grensen fra 1826 dannet igjen grensen mellom Norge og Russland.

## Se også
*Grensekommissariatet for den norsk-russiske grense

## Eksterne lenker
* History maps
Sakførerpartiet

**Sakførerpartiet** kaltes av og til i den konservative pressen i Norge på 1850- og 1860-tallet den liberale gruppen av reformvenner som forente seg med de opposisjonelle gruppene av bondepartiet  (på stortinget 1868&ndash;69), og under Johan Sverdrups ledelse tok føringen i det nye, store venstrepartiet.
## Eksterne lenker
Dainippon Zokuzōkyō

**Dainippon Zokuzōkyō** (大日本續藏經), ofte forkortet **Zokuzokyō**, **Z** og **卍**, er en østasiatisk buddhistisk tekstsamling. Tittelen betyr ordrett «samling av buddhistiske tekster i Japan» (1912–1922), og tekstsamlingen omtales også som «Kyōto-supplementet til kanonen fra Manjiperioden (卍, 1658–1661)».

Den består av 150 bind og inneholder 1684 tekster. Denne artikkelen fokuserer på tekster i bind 51&ndash;150 som ikke er tilstede i tekstsamlingen Taishō Shinshū Daizokyō.

For innholdet i de 50 første bindene, se artikkelen Dainippon Zokuzōkyō, bind 1–50.

## Se også
* Den kinesiske buddhistiske kanon
* Mahâyâna
Christin Cooper

**Christin Elizabeth Cooper** (født 1959) er en amerikansk tidligere alpinist fra Ketchum i Idaho.

Coopers beste sesong var i 1982, da hun endte på tredjeplass sammenlagt i verdenscupen sammenlagt. Under verdensmesterskapet samme år tok hun tre medaljer (sølv i slalåm og storslalåm, bronse i kombinasjonen).

Under OL 1984 i Sarajevo vant hun sølv i storslalåm, og sikret dermed amerikansk dobbeltseier (gullmedaljen gikk til Debbie Armstrong). Da Christin Cooper la opp etter denne sesongen, 24 år gammel, hadde hun vunnet sju verdenscuprenn og stått på seierspallen 26 ganger.

## Verdenscupseire

## Referanser


## Eksterne lenker
*
Bergtunveien

**Bergtunveien** eller **Bergtunvegen** finnes flere steder i Norge:

**Bergtunveien:**
* Bergtunveien (Holmestrand)
* Bergtunveien (Lurøy)
* Bergtunveien (Nesodden)
* Bergtunveien (Oslo)

**Bergtunvegen:**
* Bergtunvegen (Frosta)
* Bergtunvegen (Karmøy)
* Bergtunvegen (Molde)
* Bergtunvegen (Nore og Uvdal)
* Bergtunvegen (Strand)
* Bergtunvegen (Trondheim)
Extremadura

**Extremadura** er en autonom region vest i Spania. Den består av to provinser, Cáceres i nord og Badajoz i sør. Hovedstaden er Mérida, som ligger i Badajoz. Badajoz og Cáceres er henholdsvis Spanias største og nest-største provins.

I nord grenser Extremadura til Castilla y León, i øst til Castilla-La Mancha, i sør til Andalucía og i vest til Portugal.

Andre viktige byer i Extremadura er: Trujillo, Guadalupe, Plasencia, Alburquerque, Olivenza, Jerez de los Caballeros og Zafra.

## Se også
*Liste over presidentene for Extremaduras regjering

## Eksterne lenker
*
Clube Atlético Mineiro

**Clube Atlético Mineiro**, oftest omtalt som **Atlético Mineiro**, er en fotballklubb fra byen Belo Horizonte i delstaten Minas Gerais, Brasil. Klubben ble stiftet 25. mars 1908, og er en av Brasils mest tradisjonsrike fotballklubber. De spiller i svart- og hvitstripede trøyer, svart shorts og svarte strømper. Klubbens kallenavn *Galo*, kommer av maskoten som er en hane. Atlético Mineiro var den første klubben som vant en offisiell Série A tittel i 1971. Dette er imidlertid foreløpig eneste gang de har vunnet denne turneringen. De innehar imidlertid rekorden i antall Minas Gerais delstatsmesterskap, med 42 titler.

Klubben rykket ned til Série B for første gang etter opprettelsen av det nye ligasystemet i 2005. Med førsteplass i divisjonen i 2006, er de imidlertid tilbake i Série A igjen foran 2007-sesongen. Klubbens erkerival er Cruzeiro, som kommer fra samme by.

Av berømte spillere som tidligere har spilt for klubben kan nevnes Gilberto Silva, Reinaldo, Juliano Belletti, Guilherme og Ronaldinho.

## Referanser


## Eksterne lenker
*
Fylkesvei 2792

**Fylkesvei 2792 ** går mellom Mykstu bru og Stærnes i Rollag.

Frem til 2019 hadde veien betegnelsen fylkesvei 107 (Buskerud).

## Kommuner og knutepunkter

## Referanser




## Eksterne lenker

* Vegvesenets vegkart
Rosa (andre betydninger)

**Rosa** kan vise til:

*Rosa, en farge
*Rosa (kvinnenavn), et kvinnenavn
* Rosa (roman) annen del av Knut Hamsuns dobbeltroman fra 1908 (første bind het Benoni)
**Rosa*, det vitenskapelige navnet til roseslekta

## Se også
*Rose (pekerside)
Cruzeiro Esporte Clube

**Cruzeiro Esporte Clube**, oftest omtalt som **Cruzeiro**, er en brasiliansk fotballklubb som kommer fra byen Belo Horizonte i delstaten Minas Gerais. Klubben ble stiftet 2. januar 1921 av italienske immigranter, da under navnet *Palestra Itália*. Som følge av at Brasil ble involvert i andre verdenskrig ble det i 1942 forbudt for klubber å bruke navn som inneholdt henvisninger til fiendtlige land. Dette resulterte i at klubben skiftet til sitt nåværende navn, offisielt presentert i november samme år.

Cruzeiro er blant Brasils mest tradisjonsrike og suksessfulle fotballklubber. Etter at det moderne ligasystemet ble introdusert i 1971 har de aldri vært utenfor den øverste divisjonen (Série A) &ndash; noe de er alene om sammen med Internacional og Flamengo. De er også det eneste laget som har tatt "The Treble" i Brasil med seier i både Série A, den brasilianske cupen og delstatsmesterskapet, noe de klarte i 2003. Denne sesongen satte de også et par så godt som uslåelige rekorder, med 100 poeng og over 100 scorede mål i Série A. Triumfen i 2003 er lagets foreløpige eneste ligatittel. Andre meritter inkluderer to Copa Libertadores (1976 og 1997), fire cuptitler og 34 Minas Gerais delstatsmesterskap.

Klubben spiller i mørkeblå trøyer og hvite shorts. Hjemmebanen heter *Mineirão*, som deles med erkerivalen Atlético Mineiro. Noen berømte spillere som har spilt for klubben inkluderer Ronaldo, Rivaldo, Dida, Cris, Serginho og Giovane Élber.

## Spillerstall

### Utlånte spillere

## Referanser


## Eksterne lenker
* 
* Klubbens offisielle nettsider
Cruzeiro

**Cruzeiro** kan vise til:

* Cruzeiro (myntenhet) – en brasiliansk myntenhet benyttet i to forskjellige tidsepoker i Brasils historie
* Cruzeiro Esporte Clube – en brasiliansk fotballklubb fra Minas Gerais
* Serviços Aéreos Cruzeiro do Sul – også kjent som Cruzeiro, et flyselskap etablert i 1943 som senere ble kjøpt opp av Varig
* Cruzeiro (São Paulo) – en brasiliansk kommune i delstaten São Paulo
* Cruzeiro (Brasília) – administrativ region i Brasília
* Cruzeiro (Belo Horizonte) – et tettsted i Belo Horizonte
Alpaca Ensemble

**Alpaca Ensemble** er et norsk samtidsmusikkensemble med varierende besetning, forankret i den klassiske pianotrioen Alpaca Trio og komponist og saksofonist Eirik Hegdal som har komponert musikk til flere av ensemblets utgivelser. Trioen, som fortsatt er kjernen i ensemblet, ble stiftet i Trondheim i 1996, og består av Sigrid Elisabeth Stang (fiolin), Marianne Baudouin Lie (cello) og Else Bø (piano). Ensemblets musikk ligger i krysningspunktet mellom jazz og samtidsmusikk.

Ensemblet har gitt ut EP-en *Skråpanel* og albumene *Tapet Tapet* (Jazzaway, 2007), *Elevator* (Øra Fonogram, 2010) og *Systema Naturae* (Øra Fonogram, 2010). For *Systema Naturae* ble de nominert til Spellemannprisen 2010 i klassen samtidsmusikk mens Lene Grenager ble nominert i klassen samtidskomponist for musikken til samme album.  Tor Haugerud deltar på perkusjon på *Tapet Tapet*. Musikken til *Elevator* er skrevet av Hegdal, med tekst av Matt Burt. Foran Spellemannprisen 2021 ble de nominert i klassen samtid for *Rehnqvist & Lindquist* mens Eirik Hegdal ble nominert i klassen TONOs komponistpris for musikken til ensemblets album *The Sky Opens Twice*.

De har blant annet samarbeidet med Øyvind Brandtsegg (komponist/elektronikk), sangeren Anne-Lise Berntsen og flere samtidskomponister.

I 2013 ble de utnevnt til Årets (utøvende) fylkeskunstner i Sør-Trøndelag. Ensemblet mottok samtidsmusikkprisen Årets utøver 2020 fra Norsk Komponistforening.

## Diskografi
* *Tapet tapet* (2007)
* *Hvor i Rømmegrøt er Melkeveien? - et musikalsk hørespill for barn* (2008)
* *Elevator* (2010)
* *Systema Naturae* (2010)
* *Moving Slow* (2014) - med Eirik Hegdal
* *O No Love, You're Not Alone* (2015)
* *Mekatonia* (2017) - med Eirik Hegdal
* *Synden & Gleden* (2019) - med Unni Løvlid
* *Rehnqvist & Lindquist* (2021)
* *The Sky Opens Twice* (2021) - med Eirik Hegdal og Thea Ellingsen Grant

## Referanser


## Eksterne lenker
* 
* om Alpaca Ensemble på Eirik Hegdals offisielle nettsted
*
Sandwell

**Sandwell** er et administrativt distrikt med status som *[[metropolitan borough]]* i West Midlands i England. Administrasjonssenteret er Oldbury, mens den største byen er West Bromwich. Årsaken til at en mindre by ble valgt som administrasjonssenter er gammel rivalisering mellom West Bromwich og Smethwich. 

Distriktet ble opprettet 1. april 1974 ved sammenslåing av Warley i Worcestershire samt West Bromwich og Rowley Regis i Staffordshire. I 1986 ble grevskapsrådet i West Midlands oppløst, og alle distrikter i grevskapet fikk status som metropolitan boroughs. Det grenser mot City of Birmingham i øst, Dudley i sør, Walsall i nord og City of Wolverhampton i nordvest. Distriktet dekker et areal på 85,57 km² og hadde 308&nbsp;063 innbyggere i 2011.

Det har navn etter Sandwell Priory, et kloster som man finner ruinene av i Sandwell Valley. Det har vært diskusjoner om å endre navnet fordi mange utenfor West Midlands ikke har noe fast holdepunkt om hvor det ligger, men en undersøkelse blant innbyggerne i juni 2002 viste at 65 % ville beholde navnet Sandwell.

Sandwell College ble opprettet i 1986 ved en sammenslåing av Warley College og West Bromwich College. 

## Steder i distriktet

*Bearwood, Blackheath, Brandhall
*Cradley Heath
*Dudley Port
*Charlemont and Grove Vale, Guns Village
*Hamstead, Hill Top, Horseley Heath
*Langley Green
*Oakham, Ocker Hill, Oldbury, Old Hill
*Princes End
*Rowley Regis
*Sandwell, Smethwick, Summer Hill
*Tipton, Tividale
*Warley, Wednesbury, West Bromwich
*Yew Tree

## Referanser


## Eksterne lenker
*
Brat

**Brat** (etablert 2004 i Trondheim) er en norsk jazzkvartett utsprunget av jazzlinja på NTNU. 
Den består av saxofonistene Eirik Hegdal og Kjetil Møster, bassist Ole Morten Vågan og trommeslager Ole-Thomas Kolberg. 

## Utgivelser
**Please don't shoot* (2005)

## Eksterne lenker
* Brat
Grêmio Foot-Ball Porto Alegrense

**Grêmio Foot-Ball Porto Alegrense**, oftest omtalt som **Grêmio**, er en tradisjonsrik fotballklubb fra byen Porto Alegre i delstaten Rio Grande do Sul, Brasil, stiftet 15. september 1903. Klubben spiller i hvit-, svart- og blåstripede trøyer, svarte shorts og hvite strømper. Hjemmebanen heter *Olímpico Monumental*, og tar drøyt 54&nbsp;000 tilskuere. Grêmios erkerival er Internacional, og derby'ene mellom disse to klubbene er et av de mest beryktede i Brasil. Klubben spiller for tiden i Brasils toppdivisjon (Série A), etter å ha blitt nummer tre i 2006-sesongen.

Grêmios viktigste meritter er to Série A titler (sist i 1996), tre Copa Libertadores (1983, 1995 og 2017), fire cuptitler og 41 Gaúcho delstatsmesterskap. I tillegg vant de Interkontinentalcupen i 1983. Klubben vant dessuten den brasilianske cupen i 1989, 1994, 1997, 2001 og 2016. Ronaldinho innledet sin karriere i klubben, og andre kjente ex-spillere er blant annet Emerson (nå AC Milan), Anderson, Lucas Leiva og Mário Jardel.

## Spillerstall
19. april 2021

### Utlånte spillere

## Referanser


## Eksterne lenker
*
UseModWiki

**UseModWiki** er en type wikiprogramvare utviklet mellom 1999 og 2000 av Clifford Adams, basert på programmeringsspråket Perl. Det er lisensiert under GNU General Public License. Sider i UseModWiki lagres som vanlige filer, ikke i en relasjonsdatabase.

Adams laget programvaren for sitt Usenet Moderation Project (Usemod) som eksisterte fra 1991 til 1999. Han baserte sin programbare på AtisWiki 0.3, laget av Markus Denker. Denne var igjen basert på CvWiki, laget av Peter Merel. CvWiki var basert på Wiki Base, wikiprogramvaren til Ward Cunninghams WikiWikiWeb.

Den første internettsiden som brukte UseModWiki var Clifford Adams' egen side usemod.com, som hadde brukt AtisWiki fra 11. oktober 1999. Den andre hjemmesiden som tok i bruk UseModWiki var MeatballWiki, som ble laget av Adams og Sunir Shah.

Fra januar 2001 til begynnelsen av 2002 ble UseModWiki brukt av alle versjoner av Wikipedia. Utviklerne i Wikipedia-miljøet utviklet senere den programvaren som idag er kjent som MediaWiki, men enkelte mindre prosjekter fortsatte å bruke UseModWiki frem til desember 2003. Dette gjaldt blant annet norsk Wikipedia. I desember 2003 ble de siste prosjektene flyttet over fra UseModWiki til den nye programvaren, som dengang het «fase 3».

UseModWiki er teknisk forholdsvis enkel og lett å installere, sammenlignet med annen wikiprogramvare. Programvaren er lite avansert og med begrenset funksjonalitet.

Sidetitlene kan ikke inneholde mellomrom. Programvaren har heller ikke funksjonalitet for å laste opp bilder slik som i MediaWiki, men bilder lagret på andre nettsteder kan brukes på sidene. Mange av funksjonene utviklet for MediaWiki, som kategorier, innholdsfortegnelser osv., mangler også.

## Eksterne lenker
*
Børre Næss

**Børre Næss** (født 23. januar 1982) fra Efteløt i Kongsberg er en norsk langrennsløper.

Han debuterte i verdenscupen 8. mars 2003, da han ble nummer 64 på den klassiske femmila i Holmenkollen. Fra og med 2004 har han utelukkende deltatt i sprintøvelser.

Per 25. januar 2008 har Børre Næss vunnet tre enkeltrenn i verdenscupen, og har vært på pallen totalt sju ganger. I 2006 gikk han til topps under norgesmesterskapet som ble arrangert i Kongsberg.

Under NM i 2008 i Granåsen ble han nummer 3 i sprinten.

## Verdenscupseire

## Referanser


## Eksterne lenker
* 
*  Fanklubbside (norsk)
Å Energi

**Å Energi**, tidligere **Agder Energi**, er et norsk energikonsern og strømselskap. Konsernets virksomhet omfatter produksjon, distribusjon og salg av fornybar energi, samt energitilknyttede tjenester. Selskapets virksomhet er i Agder og Buskerud fylker. 

Å Energi ble dannet i 2022 etter en fusjon mellom Agder Energi og Glitre Energi, og er formelt sett en videreføring av Agder Energi. Hovedkontoret ligger i Kristiansand. 

Adresse: K14, Skippergata 23, 4611 Kristiansand 

Selskapet har 83 hel- og deleide vannkraftverk, med en årlig produksjon på til sammen 13 TWh. 

## Historikk: Agder Energi
Agder Energi ble dannet ved en fusjon 30. juni 2000 mellom Aust-Agder Energi (AAE), Vest-Agder Energiverk (VAE) og Kristiansand Energiverk (KEV).  

Selskapet hadde 50 vannkraftverk i Agder-fylkene, med en årlig gjennomsnittsproduksjon på til sammen 8,7 TWh.    

Selskapet var et sameie mellom de 25 Agder-kommunene (samlet eierandel: 54,47 %) og Statkraft (45,53 %).

## Datterselskap
*Glitre Nett AS
*Å Energi Vannkraft AS
*Å Energi Fornybar Forvaltning AS
*Å Strøm AS
*Vibb AS
*Entelios AS
*Entelios AB
*Flextools AS
*Entelios AG
*Entelios GmbH
*Å Energi Fleksibilitet AS
*Å Energi Varme AS
*Stoaveien 14 AS
*Stoa 291 AS
*Stoa 234 AS
*Å Energi Invest AS

### Tilknyttede selskaper
* Otovo AS
* Skagerak Venture Capital ! AS
* Morrow Batteries AS
* NorthConnect AS

## Referanser


## Eksterne lenker
*
Bergtunveien (Oslo)

::::*Se [[Bergtunveien|pekerside]] for andre forekomster av Bergtunveien.*
**Bergtunveien** (1-13, 2-20) er en vei på Høybråten i bydel Stovner i Oslo. Den går sørøstover fra Linjeveien, krysser Fredheimveien og ender i et skrått kryss der Høybråtenveien går i to retninger og Bjerkeliveien går nordøstover.

Veien fikk navn i 1926 etter villaeiendommen Bergtun. Høybråten skole ligger i nr. 9.

## Referanser


## Litteratur
* Oslo byleksikon
Sport Club Internacional

**Sport Club Internacional**, oftest omtalt som **Internacional**, er en tradisjonsrik fotballklubb fra byen Porto Alegre i delstaten Rio Grande do Sul, Brasil, stiftet 4. april 1909. Klubben spiller i røde trøyer og hvite shorts og strømper. Hjemmebanen heter *Beira-Rio*, og har en kapasitet på drøyt 58&nbsp;000 tilskuere. Erkerivalen er Grêmio, som de har spilt noen klassiske derbys mot gjennom tidene. Internacional hadde en minneverdig 2006-sesong, som endte med andreplass i ligaen (Série A) og seier både i Copa Libertadores og i VM for klubblag. I finalen i sistnevnte turnering beseiret de selveste Barcelona med 1-0, og fulgte dermed opp den brasilianske suksessen fra året før (São Paulo slo da Liverpool i finalen med samme sifre).

Klubben har utover dette tre Série A titler (som alle er vunnet på 70-tallet), en cuptittel og 37 Gaúcho delstatsmesterskap. Noen berømte ex-spillere er Dunga, Cláudio Taffarel, Lúcio og André Cruz.

## Spillerstall
19. april 2021

### Utlånte spillere

## Referanser


## Eksterne lenker
*
Fylkesvei 3380

**Fylkesvei 3380** går mellom Treungen og Nesland i Nissedal.

Før 1. januar 2010 hadde veien betegnelsen fylkesvei 354.

Frem til 2019 hadde veien betegnelsen fylkesvei 514 (Telemark).

## Kommuner og knutepunkter

## Referanser




## Eksterne lenker
* Vegvesenets vegkart 
*
Solihull (distrikt)

**Solihull** er et administrativt distrikt med status som *[[metropolitan borough]]* i West Midlands i England. Det har navn etter administrasjonssenteret, byen Solihull.

Distriktet ble opprettet 1. april 1974 ved sammenslåing av Solihull og det meste av Meriden landdistrikt. I 1986 fikk det i likhet med de andre distriktene i West Midlands status som metropolitan borough. Distriktet dekker et areal på 178,29 km² og hadde 206&nbsp;674 innbyggere i 2011.

Motorveiene M6 og M40 går langs distriktets grenser, og M42 går mellom den urbaniserte delen i nord og den mer landlige i sør. De gode kommunikasjonsmulighetene har ført til at blant annet National Exhibition Centre og Birmingham International Airport har blitt lagt til distriktet. 

## Steder i distriktet
*Balsall, Balsall Common, Barston, Bentley Heath, Berkswell, Bickenhill, Blossomfield
*Castle Bromwich, Catherine-de-Barnes, Chadwick End, Chelmsley Wood, Cheswick Green, Coleshill Heath
*Dickens Heath, Dorridge
*Elmdon, Elmdon Heath
*Fordbridge
*Hampton-in-Arden, Hockley Heath
*Kingshurst, Knowle
*Lyndon
*Marston Green, Meriden, Monkspath Street
*Olton
*Packwood
*Sharmans Cross, Shirley, Silhill, Smith's Wood, Solihull
*Temple Balsall, Tidbury Green
*Whitlock's End

## Referanser


## Eksterne lenker
*
Matti Lähde

**Matti Lähde** (født 14. mai 1911, død 2. mai 1978) var en finsk langrennsløper som konkurrerte på 1930-tallet.

## Meritter
* Vinter-OL 1936 – Gull på 4 x 10&nbsp;km stafett

## Eksterne lenker
*
Midtbygda

**Midtbygda** er navn på flere tettsteder og kommunesentre i Norge, blant annet:
*Midtbygda (Meråker) i Meråker kommune i Trøndelag
*Midtbygda (Asker) i Asker kommune i Viken
*Midtbygda (Siljan) i Siljan kommune i Telemark
Kalle Jalkanen

**Kalle Jalkanen**  (født 10. mai 1907 i Suonenjoki, død 5. september 1941 i Kirjasalo) var en finsk langrennsløper som konkurrerte på 1930-tallet. Han falt under fortsettelseskrigen da han trådte på en mine i Kirjasalo, Ingermanland.

## Meritter
* Vinter-OL 1936
** Gull på 4 x 10&nbsp;km stafett
* Ski-VM 1937
** Sølv på 18&nbsp;km
** Sølv på 4 x 10&nbsp;km stafett
* Ski-VM 1938
** Gull på 50&nbsp;km
** Bronse på 18&nbsp;km
* Ski-VM 1939
** 4.-plass på 18&nbsp;km

## Referanser


## Eksterne lenker
*
Markmus

**Markmusa** (*Microtus agrestis*) tilhører de såkalte korthalemusene. Halen er kortere enn halve kroppslengden, øyne og ører er relativt små, de sistnevnte er nesten skjult i pelsen. Dette skiller den fra husmus og skogmus, som har lang hale og større ører. Pelsfargen på oversiden er gråbrun, noe som skiller markmusa fra bl.a. den mer rødbrune klatremusa, som også har kort hale. Markmusas nærmeste slektninger i Norge er de svært like artene fjellmarkmus og østmarkmus. Den sistnevnte finnes i Norge kun på Svalbard.

Markmusa kan oppnå en vekt på ca. 85 gram. Den kan bli ca. tre år, men i naturen er dette sjelden på grunn av den store dødeligheten.

Et markmuskull består oftest av fire-seks unger, men over ti forekommer også. En hunn kan få fra tre til sju kull i løpet av sommerhalvåret, og markmusa er altså meget produktiv. Bestanden varierer mange steder kraftig fra år til år, med "museår" hvert tredje eller fjerde år, såkalte smågnagersvingninger. De er da viktige byttedyr for rødrev, røyskatt, rovfugler og ugler, som i slike år kan få fram mange unger.

Markmusa er planteeter. Sommerstid spiser den særlig gress, starr og urter. Om vinteren utgjør røtter og rotknoller en viktig del av føden. Den kan da også gnage bark, og det kan oppstå store skader i frukthager som følge av dette. Siden markmusa ikke klatrer i trær, er det de 10-15 nederste cm av stammen som blir barket. Treet bli vanligvis fullstendig ringbarket, og følgelig drept. For å få tak i barken på bl.a. bringebær og bjørnebær, feller markmusa skuddene nede ved bakken på samme måte som en bever gjør med større trær. Deretter deler den skuddene opp i passelige biter som den tar med til en egen spiseplass. Her blir barken spist, før musa så henter en ny bit. På slike spiseplasser kan det samle seg en haug av pinner som minner om bevergnagde pinner i miniatyr.

Markmusa lager store nettverk av tunneler, både i det øverste jordlaget, i høyt gress og på bakken under snøen. Gangene i snøen fores ofte med mengder av avbitte gressbiter, og disse kan sees som karakteristike "pølser" av gress når snøen smelter.

Hvor stort leveområde en markmus har, varierer bl.a. med tilgangen på føde og bestandstettheten. I forskjellige undersøkelser har man funnet leveområder på fra 200 til 1000 kvadratmeter. Hannenes leveområder er gjerne omtrent dobbelt så store som hunnenes.

Markmusa kommer ikke så ofte inn i hus som enkelte andre musearter.

## Eksterne lenker
* 
* Pattedyratlas (Norsk Zoologisk Forening)
King Oliver

**Joe «King» Oliver** (født 19. desember 1881, Louisiana, død 10. april 1938, Savannah, Georgia). King Oliver var født i Aben i Louisiana, men flyttet tidlig til New Orleans.

King Oliver var Louis Armstrongs mentor. Oliver veiledet Louis og lærte han alt om Jazzen. 
Oliver ble Louis idol og Louis kalte han for Papa Joe.
King Oliver er en viktig person i den gamle jazzen, og når mange snakker om Hot Jazz refererer de til hans måte å improvisere på.

Oliver startet å spille Jazz i New Orleans i 1908, og på den tiden var han medlem av band som The Olympia, The Onward Brass Band, The Original Superior and the Eagle Band. 
Han jobbet ofte i Kid Orys band og i 1917 fikk han kallenavnet «King» av lederen i bandet. 

I 1919 flyttet han til Chicago sammen med Bill Johnsons The Original Creole Orchestra på Dreamland Ballroom. Han for på turne med bandet, men da han kom tilbake til Chicago i 1922 startet han King Oliver’s Creole Jazz Band på Lincoln Gardens (459 East 31st Street). 
Oliver bandet besto av Louis Armstrong, Johnny Dodds, Honore Dutrey, Lil Hardin og Baby Dodds.

Uheldigvis falt bandet fra hverandre i 1924, og Oliver startet å gjøre duetter med pianisten Jelly Roll Morton. Senere tok han over bandet til Dave Peyton i 1925, og navnga det The Dixie Syncopators. Oliver flyttet bandet til New York i 1927.

Han var også berømt for sin kjærlighet for sukker sandwicher, dette førte til problemer som gjorde det vondt å spille kornett. Og på toppen av det led han av en dårlig rygg. 
I 1929 overtok Luis Russell The Dixie Syncopators og byttet navn til Luis Russell and his Orchestra.
Oliver fortsatte med innspillingen av plater til 1931, men han ble fort et glemt navn.
Han fortsatte med turneer i sør med forskjellige grupper, helt til han ble blakk og slo seg ned i Georgia, hvor han jobbet som dørvokter til sin død i 1938.

I dag er King Oliver husket ikke bare for sin klassiske Creole Jazz Band melodier, men også for sin briljante kornett spilling og hans mange komposisjoner, som f.eks. Dippermouth Blues, Canal Street Blues, Doctor Jazz, Riverside Blues, Sweet Like This, Too Late, og Camp Meeting Blues.

## Referanser


## Eksterne lenker
* 
* 
* 
*
Midtbygda (Asker)

:*For å lese om andre steder i Norge med samme navn, se [[Midtbygda]]*
**Midtbygda** er en del av tettstedet Røyken og et delområde i Asker kommune i Akershus. 

Tettstedet Midtbygda var Røyken kommunes administrasjonssenter, og har rundt 1600 innbyggere. Statistisk sentralbyrå regner Midtbygda som en del av tettstedet Røyken. Tettstedet består hovedsakelig av de to byggefeltene Gleinåsen og Katrineåsen. Mellom de to åsene ligger det tidligere Røyken rådhus. 

Midtbygda har bussforbindelse retning Oslo, Hurum og Drammen. Ved foten av Gleinåsen ligger Midtbygda skole. Ved foten av Katrineåsen ligger Røyken videregående skole og Røykenhallen. På Katrineåsen lå Røyken ungdomsskole (nedlagt sommeren 2025). Begge disse skolene har gymtimer i Røykenhallen, som er en flerbrukshall med håndballbane. 

Delområdet Midtbygda dekker den midtre delen av gamle Røyken kommune ned mot Drammensfjorden i vest, og omfatter åtte grunnkretser:
* Ølstad
* Gleinåsen - Katrineåsen
* Gjerdal
* Hyggen
* Heggum
* Røyken
* Hallenskog
* Wang

## Referanser
Arne Tuft

**Arne Tuft** (født 16. januar 1911 i Hønefoss, død 23. juni 1989 i Oslo) var en norsk langrennsløper.

Han var bestefaren til den canadiske syklisten Svein Tuft.

## Meritter
* Vinter-OL 1936 – 6.-plass på 50&nbsp;km (tid: 3.41.18)

## Referanser


## Eksterne lenker
* 
* Bilde fra Holmenkollrennene i 1935, fra Byarkivet i Oslo kommune
Kagrra,

**Kagrra,** (*kagura*), tidligere kjent som **Crow**, er et japansk visual kei-band. Gruppa er kjent for å bruke tradisjonelle japanske elementer i både musikken og kostymene sine.

## Medlemmer
*Isshi (一志; vokal)
*Akiya (楓弥; gitar)
*Shin (真; gitar)
*Nao (女雅; bass)
*Izumi (白水; trommer)

## Diskografi
**Album**
*Nue(鵺) – 1st Press (1. desember, 2000)
*Nue(鵺) – 2nd Press (3. mars, 2001)
*Nue(鵺) – 3rd Press (19. desember, 2001)
*Sakura(桜) – 1st Press (3. mars, 2001)
*Irodori(彩) (3. oktober, 2001)
*Sakura(桜) – 2nd Press (6. mars, 2002)
*Kirameki(煌) – Cover Design 1 (1. mai, 2002)
*Kirameki(煌) – Cover Design 2 (1. mai, 2002)  
*[gozen] (11. desember, 2002) 
*Ouka Ranman (桜花爛漫) (24. september, 2003) 
*京 : Miyako (3. mars, 2004)
*燦~san~ : San, Regular Edition (20. juli, 2005)
*~san~ : San, Limited Edition (20. juli, 2005)

## Eksterne lenker
* 
* 
*
Sverre Brodahl

**Sverre Brodahl** (født 26. januar 1909 på Veslejordet (gnr. 61/7) i Modum, død 2. november 1998 i Hønefoss) var en norsk langrennsløper og kombinertløper som konkurrerte på 1930-tallet. Han var sønn av Martin Brodahl fra Ådal og Marta Bolette (født Svingerud) fra Hole.

Sverre var bror til holmenkollmedaljevinner Trygve Brodahl (1905–1996), som også var en merittert skiløper. Trygve var født på Hønefoss, men familien flyttet til grenda Grava i Vestre Spone og barna voks opp der som små. Sverre var også født der. Begge representerte IL Fossekallen på Hønefoss og Sverre var også en habil utøver av kappgang i sommerhalvåret. I tillegg til karrieren som aktiv skiløper, etablerte Sverre butikken og skifabrikken Alme & Brodahl sammen med Ivar Alme på 1930-tallet. Skifabrikken fusjonerte i 1950 med Splitkeinfabrikken, som da var eid av Laila Schou Nilsen, men Sverre drev den anerkjente sportsbutikken videre for egen regning.

## Meritter
* Vinter-OL 1936
** Sølv på 4 x 10&nbsp;km stafett
** Bronse i kombinert
* Ski-VM 1935
** Sølv på 4 x 10&nbsp;km stafett, 
* Holmenkollrennet 1937
** Sølv i kombinert

## Referanser


## Eksterne lenker
* 
* Holmenkollen-vinnere siden 1892